section_heading: Povijest
paragraph_text: Promocije u Serie A 2002. i 2005. učinile su Empolija poznatim kao hrabar i borbeni klub. Sezonu 2005/06 završili su na dobrom 10. mjestu, ali su zbog nogometnog skandala povezanog s namještanjem utakmica u talijanskoj prvoj ligi izborili plasman u Kup UEFA. Zbog bizarnog razloga nisu nastupili u Europi i to zato što klub nije dobio potrebnu UEFA-inu licenciju. 2006/07 sezone Empoli se ponovno uspio kvalificirati za Kup Uefa.